МАСТЕР-КЛАСС

Хәерле көн, коллегалар!

Мин Алеева Фирдаус Миназтдиновна булам, Киндерле авылы урта мәктәбенең рус теле һәм татар теле укытучысы.

Минем мастер-классымның темасы “Татар теле һәм әдәбияты дәресләрендә «Kahoot» программасын куллану”

Укучыны татар телен өйрәнүгә кызыксындыруның тагын бер юлы булып, информацион технологияләр куллану тора. Мультимедия технологиясе слайд-иллюстрацияләр күрсәтергә мөмкинлек бирә. Әдәбият дәресләрендә чагыштырмача анализ ясарга да ярдәм итә. Компьютер ярдәмендә тиз һәм нәтиҗәле итеп үткән материалны актуальләштереп була.

Ул укучыларның белем һәм күнекмәләрен бәяләүдә ярдәм итә.

Компьютер технологиесен куллану дәресне кызыклырак, җанлырак итә.

Мин сезгә татар теле һәм әдәбияты дәресләрендә «Kahoot» программасын куллану методы белән таныштырып китәсем килә. Бәлки, күбегез инде ул программа белән таныштыр һәм кулланасыздыр да.

 «Kahoot» — онлайн викториналар, тестлар ясаучы программа.

Дәресләрендә «Kahoot» программасын куллану бик уңайлы һәм җиңел.

Укытучы әзер викториналардан файдалана ала, яисә үзе ясый. Бу авыр түгел. Интернетта аңлатмалы видеороликлар бар.

«Kahoot» — яңа теманы үзләштерергә, укучыларның белемнәрен тикшерергә ярдәм итүче уен.

. Укучылар укытучы ясаган тестларга үзләренең телефоннарыннан, ноутбукларыннан, планшетларыннан җавап бирә ала. Бары тик Кахутның браузерына кереп, уенның пин-код кертергә кирәк.

Укытучы интерактив тактага басып, уенны  башлап җибәрә. Мәсәлән, экранда сорау һәм дүрт җавап пәйда була. Сорауларга җавап уйлар өчен вакыт тизлеге көйләнгән. Мәсәлән, 20 секунд уйларга вакыт бирелә. Укучыларның телефоннарында «Kahoot» приложениесы булырга тиеш, алар телефон сенсорларына баса-баса, шул җавапларның дөресен сайларга тиеш. Иң өлгер укучы иң югары балл җыя. Дәрес азагында балларны яхшы билгегә алмаштырырга була.

Инде, әйдәгез, уенны башлап җибәрик.